Giovanni Battista Orsini

Giovanni Battista Orsini også kjent som Giambattista (født ca. 1450, død 22. februar 1503) var en av Den katolske kirkes kardinaler. Han var medlem av den viktige Orsinislekten i Roma.

Han ble kreert til kardinal 15. november 1483 av pave Sixtus IV, med Santi Giovanni e Paolo som tittelkirke.

Pave Innocens VIII utnevnte ham i 1491 til erkebiskop av Taranto, som han regjerte ved stedfortreder mens han selv ivaretok sitt verv som administrator av deler av Kirkestaten. Han var en nøkkelperson for valget av pave Alexander VI under konklavet i 1492. Men snart kom Orsini og andre på kant med paven, og ble kastet i Engelsborgen på pavens befaling. Der døde han. I samtiden ble det visket at han ble forgiftet av pave Alexander.

 Referanser 

Eksterne lenker
 Biografi på The Cardinals of the Holy Roman Church

Kategori:Italienske kardinaler
Kategori:Italienske katolske biskoper
Kategori:Personer fra Roma